text: Па словах арганізатара, галоўнага суддзі і трэнера каманды-гаспадароў Аляксандра Мірановіча, гэтыя спаборніцтвы ўпершыню сабралі такую вялікую колькасць – 9 і набылі міжнародны статус. На працягу двух дзён у спартыўных залах СДЮШАР і політэхнічнага каледжа было спякотна ад напалу барацьбы. У выніку перамаглі валейбалісткі Луцка, якія ў фінальным паядынку ўзялі верх над гаспадынямі – 25:19 і 25:16. Трэцімі прызёрамі сталі спартсменкі з Лельчыц (Гомельская вобласць).
  Падчас урачыстай цырымоніі ўзнагароджвання, якую па традыцыі праводзіў Дзед Мароз, у лунінчанак прызам у намінацыі “Лепшы ігрок эпізоду” адзначана Ангеліна Шкут. Яна ў рашаючым матчы за выхад у фінал з камандай “ДЮСШ г. Пінск” вызначалася 8-ю “эйсавымі” падачамі запар. А лепшым універсальным іграком прызнана капітан Крысціна Ашарчук. Разам з гэтымі дзяўчатамі каманднае “серабро” заваявалі Анастасія Воран, Ганна Санец, Святлана Міхнавец, сёстры Кацярына і Тамара Клапаць, Марыя Ашуркевіч, Алёна Лашко, Яна Канапацкая і Кацярына Стрэчань.